SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 
Meno a priezvisko, tituly:	Mgr. Jana Miháliková, PhD.	
Znalosť cudzích jazykov:	AJ	
2.	Zahraničná pracovná cesta
Štát / mesto:	Viedeň, Rakúsko	
Názov a adresa 
prijímajúcej organizácie:	Interkulturelles Zentrum, Viedeň (Rakúska agentúra programu Mládež v akcii v spolupráci s Univerzitou v Insbruku). 	
Účel cesty:	Konferencia: International youth work and mobility as learning contexts: research evidence for policy and practice
	
Spôsob financovania 
(kto hradí cestovné, pobytové náklady, iné výdavky):	Náklady hradia jednotlivé národné agentúry programu Mládež v akcii v rámci Školiacej stratégie (TCP). 	
3.	Rámcový program pobytu
Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
18/9/201	Otvorenie konferencie,  jednotlivé vstupy na tému dôležitosti výskumu mládeže a jeho dopad na tvorbu mládežníckej politiky, základné výstupy iniciatívy RAY, práca v pracovných skupinách na rôzne témy súvisiace so skúsenosťami získanými v programe Mládež v akcii, zber podnetov pre rozvoj výskumu mládeže, hodnotenie dňa. 	
19/9/2013	Vstupy reprezentantov politiky v Európskej únii (EÚ parlament, Rada Európy a i.) o potrebe výskumu na tvorbu politiky, world café na rovnakú tému, záverečné vstupy výskumníkov a ich reflexia na tému „learning mobility“ ako kľúčová iniciatíva nového programu Erasmus plus. 	
4.	Stručný priebeh rokovaní
 Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
18/9/2013	•	Erhard Busek, predseda Institute or the Danube Region and Central Europe (IDM),  bývalý minister vzdelávania, vedy a výskumu v Rakúsku. Jeho odkaz pre výskum: sústrediť sa na pozitívne odkazy a riešenia (nie len percentá a čísla). Podľa jeho vyjadrenia hľadajú politici vo výskume predovšetkým potvrdenie správnosti svojich politických rozhodnutí, resp. potvrdenie efektivity vynaložených   prostriedkov na politické opatrenia. 
•	Helmut Fennes – profesor Univezita Insbruk, viedol iniciatívu Research-based Analysis and Monitoring of Youth in Action (RAY). Podľa jeho prezentácie mladí ľudia získavali počas medzinárodných mobilitných projektov najmä schopnosť riešiť problémy a zlepšenie komunikácie, interkultúrnej citlivosti a pod.  
•	Pracovnú skupinu viedla Eva Feldmann, Nemecko: prezentácia synergie hodnotenia EU Youth Strategy 2009 – 2018 a projektov Štruktúrovaného dialógu v Nemecku.
•	Hodnotenie potreby výskumov v nových programov smerovalo k témam ako sú účasť a prínos programov pre mladých ľudí so špeciálnymi potrebami, dlhodobý dopad projektov, dopad zmien v Europe na prácu s mládežou a porovnanie dopadov programov zameraných na vzdelávanie ako boli Erazmus vs. Mládež v akcii. 
	
19/9/2013	•	Doris Pack, poslankyňa Európskeho parlamentu, predsedníčka Výboru pre kultúru a vzdelávanie a reportérka Európskeho parlamentu pre nový program Erazmus plus. Informovala o histórii negociácie nového programu, boj za osobitnú kapitolu a samostatný rozpočet. Vysvetlila dôvody, ktoré viedli k zlúčeniu všetkých programov aj pozitíva, ktoré to môže priniesť. Na záver požiadala výskumníkov, aby si uvedomili, koľko rôznych vecí musia politici prečítať a pochopiť, a aby k tomu prispôsobili aj svoje odkazy a požiadavky. 
•	Birgit Klausser, Federálne ministerstvo  pre ekonomiku, rodiny a mládež v Rakúsku. Krátko predstavila plány ministerstva (pred voľbami ) aj vlastné skúsenosti s využívaním výskumu.
•	Joachim Schild, koordinátor aktivít zmluvy Partnerstvo medzi Európskou komisiou a Radou Európy  v oblasti mládeže a  externých vzťahov. Referoval o činnosti Európskeho znalostného centra pre mládežnícku politiku, aktivitách „pool“ výskumníkov, ktorý Partnerstvo financuje a aj o špeciálnych odborných výskumných seminároch ako jeden z výstupov Partnerstva. 
•	Natalja Turenne, Rada Európy, prezentovala iniciatívu Karta mládeže a apelovala na krajiny, ktoré ešte nie sú členom asociácie Kariet mládeže , aby využili tento nástroj aj na zamedzenie odlivu „mozgov“ ako výsledok mobility, 
•	Natalia Waechter, International Sociological Association (RC34) predstavila  niektoré témy, ktoré aj v budúcnosti bude potrebné ošetriť výskumom. Ide predovšetkým o témy ako sú mládežnícke protesty, segregácia školského systému, etnický mainstreaming v politikách,  neformálna participácia v sociálnych hnutiach, neuznaná a kriminalizovaná politická participácia mládeže (účasť v antiglobalizačných iniciatívach a i.), mládežnícke média, koncept identít a relevancia sociálnych kategórií, tried. 
•	Özgehan Şenyuva, RAY. Turecko, predstavil svoj názor na budúcnosť výskumu mládeže, kde videl základ v multifunkčných tímoch, kombinujúcich výskumníkov a praktikov, resp. výskumníkov so skúsenosťou napr. v medzinárodnom dobrovoľníctve,   študijných pobytoch a pod. Cieľom je „dešifrovať“ odkazy a analyzovať správne výskumné zistenia. 
•	World café poskytlo priestor na zber podnetov od výskumníkov, politikov a praktikov k tvorbe nového programu. Základné odkazy: posilniť mentoring a sprevádzanie mladých ľudí so špeciálnymi príležitosti, zvážiť nevyhnutnosť „dokazovania“ prínosov medzinárodných aktivít pre mládež ako investície do budúcej generácie, zvážiť zdôrazňovania zmeny ako výstupu projektu a skôr hovoriť o výstupoch/úspechoch. 
•	Záverečné hodnotenie. Prítomní sa vyjadrili v hlasovaní o ochote pokračovať v iniciatíve RAY a s jej rozšírení o ďalšie programové krajiny a rozšírenie aktivít, ktoré iniciatíva sleduje. 	
5.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Pokračovať v sledovaní výstupov, propagovaní a účasti v iniciatíve RAY. 	
6.	Prehľad prinesenej dokumentácie a miesto jej uloženia 
Príklad jednoduchej informácie z výskumu tzv. Fact Express z Fínska. Fyzicky uložené v Oddelení stratégie a metodiky odborných činností. 	

7.	Osobitne vyhodnotený očakávaný prínos ZPC 
Zvážiť komunikáciu na národnej úrovni merania prínosov a dopadov aktivít neformálneho vzdelávania (do akej miery je to vôbec možné a aké sú dôvody pre túto iniciatívu resp. či nie sú možné iné prístupy). 	

8.	Spôsob zverejnenia výsledkov ZPC, prenos získaných informácií
(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Informácia bude zverejnená aj na www.vyskumladeze.sk a odkazy (pozri vyššie) budú zaslané do pracovnej skupiny UZNÁVANIE – o rekognizácii a validácii prínosov neformálneho vzdelávania v práci s mládežou. 	

Súhlasím so zverejnením tejto správy na internete
Dátum:	23/9/2013	
Správu vypracoval
(meno a priezvisko, podpis):	Mgr. Jana Miháliková, PhD. 	
Správu schválil
(meno a priezvisko, podpis):	Ing. Viliam Michalovič